Title: každá žiadosť o NFP individuálna, vyznačuje sa rôznym osobitými požiadavkami projektu, rôznymi rizikami a skutočnými potrebami
Author: zsobolicova
Company: MDPT

každá žiadosť o NFP individuálna, vyznačuje sa rôznym osobitými požiadavkami projektu, rôznymi rizikami a skutočnými potrebami.  Do prípravy žiadostí o NFP vstupujú diferentné dodatočné faktory a vplyvy, ktoré bolo možné predvídať ihneď, alebo po prvom roku programu výstavby a prípravy na roky 2007 a 2010.  Nakoľko, ale neboli  prijaté dostatočné opatrenia na nápravu problémy sa v plnej miere prejavili  v týchto posledných dvoch rokoch programu.  
	Nedostatočné čerpanie bolo spôsobné veľmi slabou pripravenosťou úsekov, ktoré ostali po vyčlenení úsekov zaradených do PPP projektov. Druhým vážnym dôvodom bol nedostatočne pripravený proces verejného – obstarávania, keď sa pre nejednoznačné zadanie súťažných podkladov boli ÚVO rušené verejné súťaže, alebo proces verejného obstarávania sa neúmerne predĺžil na základe mnohých odvolaní od uchádzačov v procese obstarávania. Ďalším faktorom bol nedostatok finančných prostriedkov zo štátneho rozpočtu na majetkoprávne vysporiadanie a projektovú prípravu. 
Vykrývanie rozpočtových medzier, ktoré vznikajú z nižšieho schváleného financovania formou NFP (nenávratného finančného príspevku) z programu OPD na základe CBA analýzy, ako aj potrebné financovanie neoprávnených výdavkov dlhodobo spôsobuje, že NDS presúva alokované finančné prostriedky z min. rokov pred sebou ale bez reálnej možnosti to vyčerpať nakoľko chýba reálna potreba vyššieho spolufinancovanie, ktoré sa pohybuje až na úrovni 41% z reálnych investičných nákladov diaľnic a rýchlostných ciest. 

Skutočné čerpanie kapitálových výdavkov v období 2007 - 2010

| | | | | | | | | | v tis. €
| 2007 | 2008 | 2009 | 2010 | Spolu
Štátny rozpočet | 254 169 | 273 628 | 271 561 | 201 406 | 1 000 764
Fondy EÚ (2004 - 2006) | 20 745 | 18 263 | 13 373 | 0 | 52 381
Spolufinancovanie k fondom EÚ(2004-2006) | 5 532 | 4 870 | 3 566 | 0 | 13 968
Fondy EÚ (2007-2013) | 53 430 | 36 890 | 210 755 | 161 786 | 462 861
Spolufinancovanie k fondom EÚ (2007-2013) | 18 773 | 12 962 | 42 960 | 29 312 | 104 007
Celkom | 352 649 | 346 613 | 542 215 | 392 504 | 1 633 981
Pozn. roky 2007 a 2008 boli dané v Sk a sú prepočítané konverzným kurzom 30,126 Sk/€

Príprava stavieb
 
V zmysle aktualizácie programu pokračuje aj v roku 2010 kontinuálne príprava stavieb na homogenizáciu diaľnic D1, D3 a D4 a rýchlostných ciest R1 až R8. Proces EIA je ukončený na jednotlivých úsekoch diaľnice D3 a na rýchlostných cestách R1, R5 a R6. Druhá etapa procesu EIA prebieha na úsekoch diaľnice D4 a na úsekoch rýchlostných ciest R2, R3, R7 a R8. Celý ťah rýchlostnej cesty R4 má ukončený proces EIA okrem úseku pri štátnej hranici SR/PR. Na stavbách s ukončeným procesom EIA postupne pokračuje projektová príprava, posudzovanie štátnej expertízy, majetkoprávne vysporiadavanie pozemkov, územné a stavebné konania. 

Stavby  určené na začatie v Programe prípravy a výstavby diaľnic a rýchlostných ciest na roky 2007 až 2010 a v jeho aktualizácii

V roku 2010 bolo podľa programu predpokladané začatie stavebných prác na nasledujúcich stavbách:

1.	D1 Prešov západ – Prešov juh
Územné rozhodnutie bolo vydané dňa 3.9.2009, nadobudlo právoplatnosť dňa 21.11.2009. Pripravuje sa verejná súťaž na dodanie dokumentácie pre stavebné povolenie, dokumentácie pre ponuku a autorský dozor. Predbežné oznámenie bolo zverejnené. 
Začatie výstavby západného obchvatu Prešova diaľnicou D1 s dĺžkou 7,1 km nebolo možné v roku 2010 pre neukončenú projektovú prípravu a z toho dôvodu nezačaté   majetkovoprávne vysporiadanie. Nový, reálnejší  termín začatia výstavby bude určený programom na roky 2011 - 2014. Zdroj financovania: Kohézny fond,  ŠR a NDS, a.s.
2.	D1 Budimír – Bidovce
Územné rozhodnutie nadobudlo právoplatnosť 11.8.2008. Verejnou súťažou bol vybraný zhotoviteľ na dodanie dokumentácie pre stavebné povolenie, dokumentácie pre ponuku a autorský dozor. Termín dodania dokumentácie je 03/2011. 
 Začatie výstavby úseku diaľnice D1 s dĺžkou 14,4 km nebolo možné v roku 2010 pre neukončenú projektovú prípravu a z toho dôvodu nezačaté majetkoprávne vysporiadanie. Nový termín začatia výstavby bude určený programom na roky 2011 - 2014. Zdroj financovania:  Kohézny fond, ŠR a NDS, a.s.
3.	D1 Jablonov – Studenec, II. etapa ľavý jazdný pás
Výstavba ľavého jazdného pásu s dĺžkou 5,2 km sa začala v novembri 2010. Zdroj financovania: ŠR

4.	D2 Križovatka Bratislava - Čunovo (prepojenie D2 a I/2 Rusovce) 
Po procese EIA bola stavba vyradená z ďalšej prípravy z dôvodu, že bude súčasťou hraničného priechodu Rajka – SR/MR. 
5.	D3 Kysucké Nové Mesto - Oščadnica
Územné rozhodnutie nadobudlo právoplatnosť 17.6.2008. Verejnou súťažou bol vybraný zhotoviteľ na dodanie dokumentácie pre stavebné povolenie, dokumentácie pre ponuku a autorský dozor. Termín dodania dokumentácie bol 31.8.2010. 
Začatie výstavby úseku diaľnice D3 s dĺžkou 10,7 km nebolo možné v roku 2010 pre neukončenú projektovú prípravu a z toho dôvodu nezačaté majetkoprávne vysporiadanie. Nový termín začatia výstavby bude určený programom na roky 2011 - 2014. Zdroj financovania:  Kohézny fond, ŠR a NDS, a.s.
6.	D3 Oščadnica – Čadca Bukov, 2. profil
V súčasnosti sa spracováva dokumentácia pre územné rozhodnutie a stavebný zámer, ktorej úlohou je vypracovať riešenie dostavby druhého profilu diaľničného úseku, pričom rozhodujúcim objektom je tunel Horelica. Termín dodania dokumentácie bol 30.11.2010. Začatie výstavby úseku diaľnice D3 s dĺžkou 6,1 km nebolo možné v roku 2010 pre neukončenú projektovú prípravu a z toho dôvodu nezačaté majetkoprávne vysporiadanie. Nový termín začatia výstavby bude určený programom na roky 2011 - 2014. Zdroj financovania: ŠR. 

7.	D3 Čadca Bukov - Svrčinovec
Územné rozhodnutie nadobudlo právoplatnosť 9.10.2008. Verejnou súťažou bol vybraný zhotoviteľ na dodanie dokumentácie pre stavebné povolenie, dokumentácie pre ponuku a autorský dozor. Predpokladaný termín dodania dokumentácie je 3/2011. 
 Začatie výstavby úseku diaľnice D1 s dĺžkou 5,8 km nebolo možné v roku 2010 pre neukončenú projektovú prípravu a z toho dôvodu nezačaté majetkoprávne vysporiadanie. Nový termín začatia výstavby bude určený programom na roky 2011 - 2014. Zdroj financovania:  Kohézny fond, ŠR a NDS, a.s.

8.	D3 Svrčinovec – Skalité
Dňa 30.4.2009 bola dodaná dokumentácia na stavebné povolenie. Dňa 25.3.2010 bola podaná žiadosť o vydanie stavebného povolenia. Dňa 5.11.2010 bola doručená kompletná majetkoprávna agenda na špeciálny stavebný úrad, ktorý po jej preverení vydá stavebné povolenie. Výstavby úseku diaľnice D3 s dĺžkou 12,3 km nezačala v roku 2010 z dôvodu neukončenej prípravy stavby. Nový termín začatia výstavby bude  určený programom na roky 2011 – 2014. Zdroj financovania: Kohézny fond, ŠR a NDS, a.s.

9.	R1 Nitra – privádzač Selenec
Dokumentácia pre stavebné povolenie a dokumentácia stavebného zámeru bola dodaná dňa 21.9.2009. Územné rozhodnutie nadobudlo právoplatnosť dňa 5.1.2010. Výstavbu privádzača s dĺžkou 2,0 km nebolo možné začať v roku 2010 z dôvodu neukončenej prípravy stavby. Nový termín začatia výstavby bude určený programom na roky 2011 – 2014. Zdroj financovania: ŠR.

10.	R2 Križovatka D1 – Mníchova Lehota
Dokumentácia stavebného zámeru a dokumentácie pre územné rozhodnutie je tesne pred dokončením a odovzdaním. Zmluvný termín dodania dokumentácie nebol dodržaný z dôvodu trasovania novej polohy rýchlostnej cesty a súbežnej cesty ako aj  zmeny koncepčného riešenia napojenia rýchlostnej cesty R2 na diaľnicu D1 v križovatke Chocholná. Začatie výstavby úseku rýchlostnej cesty R2 s dĺžkou 8,0 km nebolo možné začať v roku 2010  pre neukončenú projektovú prípravu a z toho dôvodu nezačaté majetkoprávne vysporiadanie. Nový termín začatia výstavby bude určený programom na roky 2011 – 2014. Zdroj financovania:  ŠR.
11.	R2 Žiar nad Hronom  obchvat
Dokumentácia pre stavebné povolenie a dokumentácia na ponuku bola vypracovaná a dodaná v apríli 2010. V súčasnosti sa zabezpečujú podklady k žiadosti o vydanie stavebného povolenia. Začatie výstavby úseku rýchlostnej cesty R2 s dĺžkou 6,6 km nebolo možné v roku 2010  pre neukončenú prípravu stavby. Nový termín začatia výstavby bude určený programom na roky 2011 – 2014. Zdroj financovania: Štrukturálny fond, ŠR a NDS, a.s.. 

12.	R2 Ruskovce – Pravotice
Územné rozhodnutie nadobudlo právoplatnosť dňa 6.11.2008. Verejnou súťažou bol vybraný zhotoviteľ na dodanie dokumentácie pre stavebné povolenie, dokumentácie pre ponuku a autorský dozor. 
Začatie výstavby obchvatu Bánoviec nad Bebravou rýchlostnou cestou R2 s dĺžkou 10,5 km nebolo možné v roku 2010 pre neukončenú projektovú prípravu a z toho dôvodu nezačaté majetkovoprávne vysporiadanie v troch katastrálnych územiach, ku ktorým nie sú podklady na vysporiadanie kvôli zmene trasy. Majtkoprávne vysporiadanie sa zabezpečuje v ďalších štyroch katastrálnych územiach. Nový termín začatia výstavby bude určený programom na roky 2011 - 2014. Zdroj financovania:  Štrukturálny fond, ŠR a NDS, a.s.

13.	R2 Zvolen východ - Pstruša
Začatie výstavby predmetného úseku rýchlostnej cesty R2 s dĺžkou 8,1 km nebolo možné v roku 2010 pre neukončenú projektovú prípravu a z toho dôvodu aj nezačaté majetkoprávne vysporiadanie. Územné rozhodnutie nadobudlo právoplatnosť dňa 16.11.2009. V súčasnosti sa pripravuje vypísanie verejnej súťaže na zhotoviteľa na dodanie dokumentácie pre stavebné povolenie, dokumentácie na ponuku a autorský dozor. Nový termín začatia výstavby bude určený programom na roky 2011 – 2014.
Zdroj financovania:  Štrukturálny fond, ŠR a NDS, a.s.

14.	R2 Pstruša - Kriváň
Začatie výstavby  úseku rýchlostnej cesty R2 s dĺžkou 10,1 km nebolo možné v roku 2010 pre neukončenú projektovú prípravu a z toho dôvodu aj nezačaté majetkoprávne vysporiadanie. Územné rozhodnutie nadobudlo právoplatnosť dňa 12.10.2009. V súčasnosti sa pripravuje vypísanie verejnej súťaže na zhotoviteľa na dodanie dokumentácie pre stavebné povolenie, dokumentácie na ponuku a autorský dozor. 
Nový termín začatia výstavby bude určený programom na roky 2011 – 2014. Zdroj financovania:  Štrukturálny fond, ŠR a NDS, a.s.
15.	R2 Ožďany - Zacharovce
Územné rozhodnutie nadobudlo právoplatnosť dňa 2.6.2010. V súčasnosti sa pripravuje vypísanie verejnej súťaže na zhotoviteľa na dodanie dokumentácie pre stavebné povolenie, dokumentácie na ponuku a autorský dozor. 
Začatie výstavby úseku rýchlostnej cesty R2 s dĺžkou 9,8 km nebolo možné v roku 2010 pre neukončenú projektovú prípravu a z toho dôvodu nezačaté majetkoprávne vysporiadanie. Nový termín začatia výstavby bude určený programom na roky 2011 – 2014. Zdroj financovania:  Štrukturálny fond, ŠR a NDS, a.s.
16.	R2 Zacharovce - Bátka
Dokumentácia pre územné rozhodnutie bola dodaná v októbri 2008. Dňa 17.9.2010 bol podaný návrh na vydanie územného rozhodnutia.
Začatie výstavby uvedeného úseku rýchlostnej cesty R2 s dĺžkou 7,7 km nebolo možné v roku 2010 pre neukončenú projektovú prípravu a z toho dôvodu nezačaté majetkoprávne vysporiadanie. Nový termín začatia výstavby bude určený programom na roky 2011 – 2014. Zdroj financovania: Štrukturálny fond,  ŠR.
17.	R4 Prešov severný obchvat
Dokumentácia pre územné rozhodnutie a dokumentácia stavebného zámeru bola odovzdaná  2.2.2009. Dňa 18.9.2009 bola podaná žiadosť o vydanie územného rozhodnutia. Územné konanie bolo z dôvodu rozsiahlej petičnej akcie obyvateľov súkromnej ulice, ktorá mala slúžiť ako prístupová komunikácia pre jeden z tunelov, prerušené. V zmluvnom termíne 18.12.2009 bol dodaný zmenený projekt prístupovej komunikácie. Územné rozhodnutie právoplatnosť nadobudlo dňa 26.3.2010. Pripravujú sa súťažné podklady pre verejnú súťaž na  vypracovanie dokumentácie pre stavebné povolenie a dokumentáciu na ponuku. 
Začatie výstavby severného obchvatu Prešova rýchlostnou cestou R4 s dĺžkou 14,4 km nebolo možné v roku 2010 pre neukončenú projektovú prípravu a z toho dôvodu nezačaté majetkoprávne vysporiadanie. Nový termín začatia výstavby bude určený programom na roky 2011 – 2014. Zdroj financovania: Štrukturálny fond, ŠR a NDS, a.s.

18.	R5 Svrčinovec –št. hranica SR/ČR
Proces EIA bol ukončený vydaním záverečného stanoviska dňa 23.6.2010. Začatie výstavby rýchlostnej cesty R5 s dĺžkou 2,0 km nebolo možné v roku 2010 pre oneskorenie prípravy stavby. Nový termín začatia výstavby bude určený programom na roky 2011 – 2014. Zdroj financovania: ŠR.

Skutočné začatie výstavby v roku 2010

1.	R4 Košice – Milhosť
Začatie výstavby uvedeného úseku rýchlostnej cesty R4 s dĺžkou 15,8 km sa presunulo z roku 2009, určeného programom, na august 2010. Zdroj financovania: Štrukturálny fond 2007 -2013, ŠR a NDS, a.s.

Rok 2010: odovzdanie do užívania 

1.	D1 Sverepec – Vrtižer I. úsek
Prvý úsek diaľnice D1 Sverepec – Vrtižer s dĺžkou 4,8 km bol odovzdaný do predčasného užívania  v máji 2010. Zdroj financovania: úver EIB, Kohézny fond   2007 – 2013 a ŠR.
2.	D1 Sverepec – Vrtižer II. úsek
Druhý úsek diaľnice D1 Sverepec – Vrtižer s dĺžkou 4,7 km bol odovzdaný do predčasného užívania v máji 2010. Zdroj financovania: úver EIB, Kohézny fond  2007 – 2013 a ŠR.
3.	D1 Jablonov – Studenec
Úsek pravého jazdného pásu diaľnice D1 Jablonov – Studenec s dĺžkou 5,2 km bol odovzdaný do predčasného užívania  v júni 2010. Zdroj financovania: ŠR. 
4.	D1 Studenec – Beharovce
Úsek diaľnice D1 Studenec – Beharovce s dĺžkou 3,5 km bol odovzdaný do predčasného užívania v júni 2010. Zdroj financovania: ŠR, NDS, a.s. a Kohézny fond. 
5.	D1 Svinia – Prešov, západ
Ukončenie výstavby úseku diaľnice D1 s dĺžkou 7,95 km predpokladané v roku 2009 nebolo dodržané z dôvodu nevysporiadaných pozemkov. Po rozhodnutí o spôsobe zabezpečenia sprejazdnenia stavby, bol požiadaný stavebný úrad o zmenu stavby pred jej dokončením. Stavba bola odovzdaná do predčasného užívania v máji 2010. Zdroj financovania: EIB, ŠR
6.	D2 Križovatka Stupava – juh: 3,2 km
Termíny výstavby križovatky Stupava juh na diaľnici D2, ktorá je zároveň treťou stavbou diaľnice D4, sú  05/2009 - 03/2011. Zdroj financovania: ŠR.

 
7.	R1 Žarnovica – Šášovské Podhradie, II. etapa
Predpokladané ukončenie stavby s dĺžkou 8,4 km je v decembri 2010. Zdroj financovania: Štrukturálny fond 2007 – 2013, ŠR a NDS, a.s.

8.	R3 Horná Štubňa – obchvat
Odovzdanie 4,3 km dlhého obchvatu Hornej Štubne rýchlostnou cestou R3 do predčasného užívania bolo v novembri 2010. Zdroj financovania: ŠR.

9.	R4  Svidník - preložka 
Podľa programu mala byť výstavba preložky s dĺžkou 4,6 km ukončená v roku 2008. Vzhľadom na technické problémy pri realizácii stavby , sa predpokladá odovzdanie stavby do užívania do konca roka 2010. Zdroj financovania: Štrukturálny fond  2004 – 2006, NDS, a.s. a ŠR.

Zhodnotenie zdrojov financovania 
Financovanie stavieb v súlade s Uznesením vlády č. 1084/2007 k programu prípravy a výstavby diaľnic a rýchlostných ciest na roky 2007 až 2010 pokrývajú:
1.	zdroje  ŠR v nadväznosti na schválené východiská rozpočtu verejnej správy na roky 2009-2011 a podľa aktuálneho Rozpisu ukazovateľov východísk rozpočtu verejnej správy na roky 2010 až 2012.   
2.	zdroje fondov EÚ 
3.	vlastné zdroje NDS – zostatok úveru a diaľničné nálepky, od r. 2010 mýto a ostatné zdroje.

Plnenie bodu B.2 uznesenia vlády č. 882/2008
  	V bode B.2. uvedeného uznesenia je úloha pre ministra dopravy, pôšt a telekomunikácií zabezpečiť dodržiavanie zmluvnej ceny diela stavieb začatých od roku 2008 tak, aby dodatky k zmluve nepresahovali 10 % zo zmluvnej ceny.  Prehľad dodatkov k zmluvným cenám  je v nasledovnej tabuľke.

Zoznam stavieb začatých od r.2008

Cena diela 
bez DPH

Hodnota dodatkov bez DPH

%

| (tis.)v Sk | (tis.)v € | (tis.)v Sk | (tis.)v € |
D1/0126 Jablonov - Studenec | 1 474 630 | 48 949 | 0,00 | 0,00 | 0,00%
D1/1031 Studenec - Behárovce | 609 003 | 20 215 | 0,00 | 0,00 | 0,00%
D1/0197 Sverepec - Vrtižer I. úsek | 4 442 558 | 147 466 | 172 240 | 5 717 | 3,88%
D1/1603 Sverepec - Vrtižer I. úsek, 2. etapa | 548 191 | 18 197 | 0,00 | 0,00 | 0,00%
D1/1015 Sverepec - Vrtižer II. úsek | 3 788 287 | 125 748 | 369 242 | 12 257 | 9,75%
D2/1178 Križovatka Stupava Juh na  D2 | 614 856 | 20 409 | 52 929 | 1 757 | 8,61%
R1/0208 Žarnovica - Šášovské Podhr. I. etapa | 1 560 104 | 51 786 | 116 461 | 3 866 | 7,46%
R1/1021 Žarnovica - Šášovské Podhr. II.etapa | 3 120 660 | 103 587 | 108 914 | 3 615 | 3,49%
R3/0800 Horná Štubňa - obchvat | 585 751 | 19 443 | 21 402 | 710 | 3,65%
R3/0803 Trstená - obchvat | 1 178 450 | 39 117 | 170 736 | 5 667 | 14,49%
R4/0896 Košice - Milhosť | 2 340 384 | 77 687 | 0,00 | 0,00 | 0,00%

Zvýšenie finančných nákladov stavby „ R3 Trstená – obchvat“ spôsobilo, že        počas  obdobia (príprava+samotná realizácia) došlo k zmene všeobecne záväzných právnych predpisov a to úpravou tohto zákona Vyhláškou MZ SR č. 549/2007, ktorou boli zmenené prípustné hodnoty hluku v životnom prostredí. Taktiež počas tejto doby došlo k realizácií bytovej výstavby (sídliska) a to v blízkosti rýchlostnej cesty v km 1,100 – 2,500.  Z tohto dôvodu bolo potrebné aktualizovať hlukovú štúdiu v zmysle novej vyhlášky. Výsledky aktualizovanej hlukovej štúdie preukázali prekročenie prípustných hodnôt hladiny hluku. Z tohto dôvodu nám vyplynula  povinnosť vybudovať protihlukovú stenu v úsekoch určených v návrhu protihlukových opatrení v aktualizovanej hlukovej štúdie a to v km 1,130 – 2,500, aby chránila novovybudované sídlisko. Cena protihlukovej steny predstavuje čiastku     2 396 232,73  € .Rýchlosť  40km/hod na privádzači na rýchlostnú cestu R3 bola navrhnutá na základe  požiadavky Policajného zboru. Dopravné značenie vrátane  rýchlosti 40 km/h. bolo  odsúhlasené PPZ SR a MDVRR SR.
C. Záver
Splnenie programu v plánovanom odovzdávaní diaľnic a rýchlostných ciest v rokoch 2007 až 2010  nastalo len na 48,9 %.  Program výstavby diaľnic a rýchlostných ciest na roky 2007-2010 predpokladal, že do roku 2010 bude odovzdaných 250,9 km diaľnic  a rýchlostných ciest.  Z toho malo byť  165,2 km diaľnic a 85,7 km rýchlostných ciest. Skutočne bolo v rokoch 2007 – 2010 odovzdaných do prevádzky len 122,8 diaľnic a rýchlostných ciest z toho 87,6  km nových diaľnic, z toho 15,6 km v polovičnom profile a 35,2 km nových rýchlostných ciest, z toho 16,9 km v polovičnom profile. 
Splnenie programu v začatí výstavby diaľnic a rýchlostných ciest za roky 2007 – 2013 nastalo na 32,6 % . Program výstavby diaľnic a rýchlostných ciest na roky 2007-2010 predpokladal, že do roku 2010 bude začatých až 361,5 km diaľnic  a rýchlostných ciest. Z toho malo byť  začatých 186,4 km diaľnic a 175,1 km rýchlostných ciest. Skutočne bolo v rokoch 2007 – 2010 začatých len 118,1 km diaľnic  a rýchlostných ciest, z toho 21,5 km diaľnic a 96,6 km rýchlostných ciest.. 

Stav diaľničnej siete a rýchlostných ciest k 31.12.2010 

Diaľnice
| D1 | D2 | D3 | D4 | Celkom
v prevádzke | 319,9 | 80,1 | 13 | 2,3 | 415,2
plný profil | 312,1 | 80,1 | 7,5 | 2,3 | 402
1/2 profil | 7,8 | | 5,4 | | 13,2
vo výstavbe | 5,2 | | 2,8 | 3,2 | 11,2
plný profil | 0 | | 2,8 | | 2,8
1/2 profil | 5,2 | | | 3,2 | 8,4
v príprave | 195,1 | | 51,5 | 45,1 | 291,7
plný profil | 187,3 | | 43,3 | 45,1 | 283,5
1/2 profil | 7,8 | | 8,2 | | 8,2
Dĺžka ťahu | 520,2 | 80,1 | 59 | 50,6 | 704,7

Rýchlostné cesty:  
| R1 | R2 | R3 | R4 | R5 | R6 | R7 | R8 | Celkom
v prevádzke | 118,59 | 53,5 * | 26,62** | 18,1*** | 0 | 6,5 | 0 | 0 | 213,63
plný profil | 118,59 | 32,83 | 0 | 18,1 | 0 | 6,5 | 0 | 0 | 166,34
1/2 profil | 0 | 0 | 17,96 | 0 | 0 | 0 | 0 | 0 | 17,96
vo výstavbe | 59,78**** | 0 | 0 | 4,57 | 0 | 0 | 0 | 0 | 64,35
plný profil | 59,78**** | 0 | 0 | 0 | 0 | 0 | 0 | 0 | 59,78
1/2 profil | 0 | 0 | 0 | 4,57 | 0 | 0 | 0 | 0 | 4,57
v príprave | 0 | 289,5 | 192,28 | 136,62 | 1,98 | 25,1 | 213,5 | 55 | 913,94
plný profil | 0 | 289,5 | 192,28 | 136,62 | 1,98 | 25,1 | 213,5 | 55 | 913,94
1/2 profil | 0 | 0 | 0 | 0 | 0 | 0 | 0 | 0 | 0,0
Dĺžka ťahu | 178,37**** | 322,3 * | 210,25** | 141,19*** | 1,98 | 31,6 | 213,5 | 55 | 1 154,13
* peáž R1= 20,67 km | | 20,67 | | | | | |
** peáž R1= 15,37 km  a R2= 8 km | | 20,17 | | | | | |
*** peáž D1= 18,1 km | | 18,1 | | | | | |
| | | 58,94 | | | | | |
**** R1  stavby PPP | | 51,41 | | | | | |

Naplnenie časového harmonogramu programu prípravy a výstavby diaľnic a rýchlostných ciest na roky 2007 až 2010 bolo závislé aj od úspešnosti realizácie projektov verejno-súkromného partnerstva. Rozhodnutie realizovať cca 150 km najdôležitejších chýbajúcich úsekov D1 a R1 cez tri veľké balíky PPP projektov sa ukázalo ako nesprávne. Znamenalo, že príprava ostatných úsekov diaľnic a rýchlostných ciest zaostala a niektoré projekty, zviazané v balíkoch PPP, napriek vysokej pripravenosti už v roku 2008 nemohli byť realizované. Naopak projekty, ktoré mohli byť financované z Európskych zdrojov neboli v dôsledku zanedbanej prípravy, ale aj často krát zle pripraveného verejného obstarávania pustené do realizácie s čím súvisí až kritický nedostatočné čerpanie  Eurofondových zdrojov z programu OPD. 

Predkladaná správa je zároveň východiskom pre Program prípravy a výstavby diaľnic a rýchlostných ciest na roky 2011 – 2014, ktorú plánuje MDVRR SR predložiť do 30.4.2011 na rokovanie vlády. V uvedenom programe bude hlavným cieľom zabezpečiť dostatočný zásobník pripravených projektov, tak aby tieto finančné prostriedky umožnili vybudovanie prioritných úsekov v zmysle programového vyhlásenia vlády z júla  2010.  Okrem urýchlenej projektovej prípravy úsekov bude potrebné zabezpečiť aj vyššie spolufinancovanie zo štátneho rozpočtu k čerpaniu európskych fondov, aby sme vykryli reálne finančné rozdiely, ktoré pri výstavbe diaľnic a rýchlostných ciest vznikajú či už z titulu neoprávnených výdavkov resp. nižšieho financovania zo strany Eurofondov, ktorá vyplynula z povinnej CBA analýzy.